《和纯翁新秋夜雨》
宋代·华镇

西风吹雨下天涯，还见萧疏八月期。筠簟惊秋初冷后，兰缸凝月未吹时。

谁人击节悲秋夜，几处停针念所思。此景多情吟不尽，何郎底事最先知。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。